Кентау ЖЭО-сын күрделі жөндеу: Әлихан Смайылов жүргізіліп жатқан жұмыс барысымен танысты
"Кентау ЖЭО-сын күрделі жөндеу: Әлихан Смайылов жүргізіліп жатқан жұмыс барысымен танысты" | "https://abai.kz/post/174952"
TITLE: Кентау ЖЭО-сын күрделі жөндеу: Әлихан Смайылов жүргізіліп жатқан жұмыс барысымен танысты
URL: https://abai.kz/post/174952
META: "Кентау ЖЭО-сын күрделі жөндеу: Әлихан Смайылов жүргізіліп жатқан жұмыс барысымен танысты" | "https://abai.kz/post/174952"
DATE: 17.10.2023
AUTHOR(s): Abai.kz
TOTAL WORDS: 116
TEXT: Түркістан облысына жұмыс сапары барысында ҚР Премьер-Министрі Әлихан Смайылов Кентау қаласының ЖЭО-сына барып, ондағы жылыту маусымына дайындық жұмыстарының барысымен танысты. Кентау ЖЭО-сы 3 мыңнан астам нысанды, оның ішінде көп қабатты және жер үйлерді, коммерциялық және бюджеттік ұйымдарды жылумен және электр энергиясымен қамтамасыз етеді. Қазіргі уақытта мұндағы 6 қазандыққа соңғы 10 жылда бірінші рет күрделі жөндеу жұмыстары жүргізіліп отыр. «Бүгінгі таңда 4 қазандық толығымен дайын. Қалада жылыту маусымы жоспар бойынша 1 қарашадан басталуы керек. Сонымен қатар қосымша 2 қазандық күрделі жөндеуден өтеді, бұл да ЖЭО жұмысының тұрақтылығын қамтамасыз етуге септігін тигізеді», — деді Әлихан Смайылов. Премьер-Министр облыс әкімдігіне жылыту маусымының қалыпты өтуі үшін жабдықтардың барлығын жедел және сапалы түрде іске қоса отырып, тексеру жұмыстарын жүргізуді тапсырды. Abai.kz
